	[image: ]
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS BŪSTO IR SOCIALINIO BŪSTO NUOMOS MOKESČIO DYDŽIO APSKAIČIAVIMO

2022 m. liepos 1 d. Nr. TS-223 
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos civilinio kodekso 6.583 straipsnio 2 dalimi, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“ 3 ir 6 punktais, Kėdainių rajono savivaldybės taryba nusprendžia:
1. Nustatyti:
1.1. Ki – pataisos koeficientą, rodantį socialinio būsto ar kito savivaldybės būsto būklę (nusidėvėjimą):
1.1.1. Ki = 1 – geros būklės socialinis būstas ar kitas savivaldybės būstas, kurio nusidėvėjimas neviršija 30 procentų;
1.1.2. Ki = 0,9 – patenkinamos būklės socialinis būstas ar kitas savivaldybės būstas, kurio nusidėvėjimas yra nuo 30 iki 60 procentų;
1.1.3. Ki = 0,7 – blogos būklės socialinis būstas ar kitas savivaldybės būstas, kurio nusidėvėjimas didesnis kaip 60 procentų;
1.2.  T – amortizacinių atskaitymų normatyvą (metais) pastato nusidėvėjimui atkurti:
1.2.1. mūrinių pastatų – 100 metų;
1.2.2. stambiaplokščių arba monolito konstrukcijų pastatų – 75 metai;
1.2.3. apmūrytų pastatų (medinių, medinių su karkasu, rąstinių) – 60 metų;
1.2.4. medinių, medinių su karkasu, rąstinių pastatų – 40 metų.
  1.3. R – rinkos pataisos koeficientą, skirtą savivaldybės būsto nuomos mokesčio dydžio atitikčiai tos savivaldybės teritorijos, kurioje nuomojamas savivaldybės būstas, rinkoje nuomojamo būsto nuomos mokesčio dydžiui (rinkos kainai) užtikrinti:
1.3.1. R-5 taikomą savivaldybės būsto ( išskyrus socialinį būstą) nuomos mokesčio dydžiui apskaičiuoti;
1.3.2. R-1,2 taikomas, kai savivaldybės būstas nuomojamas Paramos būstui įsigyti ar išsinuomoti įstatymo 20 straipsnio 9 dalyje nurodytais atvejais; 
1.3.3. R-1,2 taikomą bendrabučio patalpų nuomos mokesčio dydžiui apskaičiuoti.
2. Pavesti Kėdainių rajono savivaldybės administracijos direktoriui organizuoti Kėdainių rajono savivaldybei nuosavybės teise priklausančių savivaldybės būstų ir socialinių būstų nuomos mokesčių apskaičiavimą pagal Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodiką, patvirtintą Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“.
3. Pripažinti netekusiu galios Kėdainių rajono savivaldybės tarybos 2020 m. vasario 28 d. sprendimą Nr. TS-44 „Dėl Kėdainių rajono savivaldybės būsto ir socialinio būsto nuomos mokesčio dydžio apskaičiavimo“.



Savivaldybės meras					Valentinas Tamulis				 

